Diari Oficial de la Generalitat Valenciana


Sumari del DOGV 1613, del 03-09-1991 (1991/800140)

DECRET 128/1991, de 23 de juliol, del Consell de la Generalitat Valenciana, pel qual s'aprova la concessió d'un aval de la Generalitat Valenciana a l'empresa Artes Gráficas Vicent, SA.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/07/23/128/dof/vci/html**

### Dades del document

Número de DOGV
:   1613

Data del DOGV
:   03-09-1991

Secció del DOGV
:   DISPOSICIONS GENERALS

Número del document
:   1991/800140


Data del document
:   23-07-1991

Organisme emissor
:   Conselleria d'Economia i Hisenda

Tipus de document
:   Decret

DECRET 128/1991, de 23 de juliol, del Consell de la Generalitat Valenciana, pel qual s'aprova la concessió d'un aval de la Generalitat Valenciana a l'empresa Artes Gráficas Vicent, SA.  
El Decret Legislatiu de 26 de juny de 1991, del Consell de la Generalitat Valenciana, pel qual s?aprova el text refós de la Llei d'Hisenda Pública de la Generalitat Valenciana, autoritza el Govern Valencià per a la concessió d?avals dins de determinades condicions que s'hi fixen.  
D'altra banda, la Llei 7/1990, de 28 de desembre, de Pressupostos de la Generalitat Valenciana per a l'exercici de 1991, recull en l'article 13 una consignació de crèdit per a la concessió d'avals fins a un límit màxim de 10.000 milions de pessetes.  
Basant-se en la normativa esmentada, a proposta del Conseller d'Economia i Hisenda, i amb la deliberació prèvia del Govern Valencià en la reunió del dia 23 de juliol de 1991,  
DECRETE:  
Article únic  
Autoritzar el Conseller d'Economia i Hisenda per a la firma de d'un aval de tresoreria a favor de l'empresa Artes Gráficas Vicent, SA, destinat a garantir una operació de crèdit, per import de 250 milions de pessetes, que s'ha de formalitzar amb la Caixa d'Estalvis de València, segons les estipulacions contingudes en els annexos d'aquest decret.  
València, 23 de juliol de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
ANNEX I  
València, ... de ... de 1991.  
Antoni Birlanga i Casanova, Conseller d'Economia i Hisenda, en nom de la Generalitat Valenciana, en compliment del que disposa la Llei d'Hisenda Pública de la Generalitat Valenciana, i en virtut del Decret 128/1991, de 23 de juliol, del Consell de la Generalitat Valenciana, concedeix un aval a l'empresa Artes Gráficas Vicent, SA com a garantia d'un préstec per import de 250 milions de pessetes de principal, que s'ha de formalitzar amb la Caixa d'Estalvis de València a un termini de sis anys de duració, inclosos un i mig de mancança, a un tipus d'interès nominal anual del 14,50 per cent des de la data de formalització del contracte fins al 31 de desembre de 1992 i del MIBOR més un marge de l'1,25 per cent per a la resta del període, amb comissió d'obertura del 0,50 per cent.  
Les condicions de l'aval seran les que a continuació s'assenyalen:  
1. Aquest aval es destinarà a la reconstrucció del passiu financer de les empreses que constitueixen el grup Vicent (Artes Gráficas Vicent, SA; Vicent García Editores, SA; Diseño, Fotografía y Comunicación, SA; i Encuadernaciones Gravi, SA).  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions del contracte de préstec sense l?autorització del Conseller d'Economia i Hisenda. -  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment, al venciment, del grau de compliment del prestatari de les seues obligacions amb l'entitat.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l?empresa avalada, sense renunciar al benefici d'excussió recollit en l'article 1830 del Codi Civil.  
ANNEX II  
Contracte d?aval entre la Generalitat Valenciana i l?empresa Artes Gráficas Vicent, SA  
D'una banda, el Sr. Antoni Birlanga i Casanova, Conseller d'Economia i Hisenda de la Generalitat Valenciana, i de l'altra, la Sra. Amparo García Montserrat, presidenta del consell d?administració d'Artes Gráficas Vicent, SA.  
EXPOSEN:  
1. Que el Govern Valencià, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 128/1991, de 23 de juliol, la concessió d'un aval a l?empresa Artes Gráficas Vicent, SA per a garantir una operació de crèdit davant la Caixa d'Estalvis de València, per un import de 250 milions de pessetes a un termini de sis anys de duració.  
2. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, per a la qual cosa lliurement i voluntàriament convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet a avalar l?empresa Artes Gráficas Vicent, SA en els termes establerts en el Decret 128/1991, de 23 de juliol, del Consell de la Generalitat Valenciana.  
Segona  
L?empresa Artes Gráficas Vicent, SA, beneficiària de l'aval, és obligada a satisfer a la Generalitat Valenciana, en concepte de comissió per despeses de la garantia atorgada, el 0,5 per cent anual del saldo viu del crèdit concedit, durant tota la vigència del finançament, calculat d?acord amb les condicions establertes a l?efecte d'amortització en el contracte de préstec.  
L?import de les comissions serà pagat per anualitats anticipades des de la data de formalització del préstec. A aquest efecte, l?empresa avalada autoritzarà l?entitat prestadora, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de la garantia descrita en concepte d'aval, l?empresa Artes Gráficas Vicent, SA es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Quarta  
L?efectivitat d?aquest aval queda condicionada al compliment dels requisits següents:  
1. L?ampliació del capital social per l?empresa Artes Gráficas Vicent, SA, mitjançant aportació no dinerària, per un valor mínim de 500 milions de pessetes.  
2. La constitució de garanties de les admeses en dret, suficients, a judici de la Conselleria d'Economia i Hisenda, per a cobrir totalment l?import de les possibles obligacions de l'avalat com a conseqüència del compliment de l'aval per part de l'avalador.  
Les garanties a què es fa referència en el punt 2 anterior es formalitzaran davant el notari que trie la Generalitat Valenciana, i l?empresa Artes Gráficas Vicent, SA sufragarà les despeses, els impostos i els arbitris que s'acrediten com a conseqüència de l'atorgament.  
Cinquena  
L?empresa Artes Gráficas Vicent, SA es compromet a trametre trimestralment a la Conselleria d'Economia i Hisenda el volum de les càrregues financeres, el balanç i el compte de resultats.  
Sisena  
L?empresa Artes Gráficas Vicent, SA es compromet, mentre l'aval estiga en vigor, a realitzar l'auditoria dels seus comptes anuals i trametre'n còpia a la Conselleria d'Economia i Hisenda.  
Setena  
L?empresa avalada es compromet expressament a presentar justificació documental de la destinació de l'import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de l'empresa garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Vuitena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 128/1991, de 23 de juliol, del Consell de la Generalitat Valenciana, i amb les reserves de drets que s'estableixen en la normativa general de l?Estat en aquest tipus de contractes, sense altre requisit que el requeriment motivat que a l?efecte dirigesca l?entitat davant la qual s'avala sense necessitat del consentiment de l'avalat.  
Novena  
Una vegada efectuat el pagament, la Generalitat Valenciana es subrogarà en tots els drets que l?entitat beneficiària de la garantia tinga contra l'avalat.  
Les despeses que poguessen produir-se com a conseqüència de l?exercici de les accions derivades d?aquest contracte seran en tot cas a càrrec de l?avalat.


Còpia Permalink ELI